|  |  |
| --- | --- |
| Formidlingsmateriale til samfundsfag I denne pakke finder du redskaber og inspirationsmateriale, der kan anvendes i arbejdet med at planlægge og gennemføre helhedsorienteret og praksisnær undervisning i samfundsfag på eud og eux.  Materialet:   * Video: Interview med Else Sig Kruse (samfundsfagslærer på Rybners) om udvikling af praksisrelateret/helhedsorienteret undervisningsforløb i samarbejde med faglærer fra uddannelsen Lager og logistik. Fokus på samarbejde, indholdsudvælgelse, didaktisk tilrettelæggelse (**Bilag B**) * Skriftligt og visuelt oplæg om helhedsorientering og praksisrelatering i samfundsfag (**Bilag C**) * Tre korte videoer om Samfundsfags formål (**bilag C1**), Indhold og kernestof i samfundsfag (**Bilag C2**) og Mål og bedømmelseskriterier i samfundsfag (**Bilag C3**) * Skriftligt og visuelt oplæg om evaluering i samfundsfag (**Bilag D**) * En video om samfundsfag i et tværfagligt perspektiv, der kan anvendes på et team- eller afdelingsmøde, hvor tværfaglighed præsenteres og eksemplificeres med samfundsfag på C-niveau i tværfagligt samspil med tømrerfaget på Syddansk Erhvervsskole (**bilag E**) * Skriftligt og visuelt oplæg om taksonomi og undervisningsdifferentiering i samfundsfag (**Bilag F**) * Video om samfundsfags betydning i erhvervsuddannelserne (**Bilag G**) * Præsentation af konkrete læringsaktiviteter med mål og tegn på læring ud fra bekendtgørelsen med udgangspunkt i eksempel omhandlende bæredygtighed på tværs af samfundsfag og byggebranchen (**Bilag H**) | |
| **Titel**  Max 75 anslag inkl. mellemrum | **Helhedsorienteret og praksisnær undervisning i samfundsfag på eud/eux** |
| **Manchet** | Her finder du skriftlige oplæg, videoer, eksempler og refleksionsspørgsmål, der kan styrke og understøtte udviklingen af helhedsorienteret og praksisnær samfundsfagsundervisning på eud og eux. |
| **Forventet tidsforbrug** | Pakken indeholder materiale til ca. 6 undervisningstimer. |
| **Formålstekst**  Mellem 450-600 anslag inkl. mellemrum. | Formålet er at understøtte læreren i at udvikle samfundsfagsundervisning, der kobler sig til elevernes fagretning/uddannelse med udgangspunkt i kernestof og de faglige mål for faget. Målet er at udvikle helhedsorienteret og praksisnær undervisning, der øger elevernes motivation, samt styrke elevernes oplevelse af meningsfuld samfundsfagsundervisning gennem fokus på at relatere samfundsfag til det erhverv, eleverne uddanner sig til. |
| **Væsentligste pointer**  2-3 sider | Helhedsorientering og praksisrelatering handler om at gøre samfundsfag meningsfuld via den praksis, eleverne uddanner sig til. Samfundsfaglige metoder, teorier og problemstillinger kan for nogle elever synes abstrakte og uvedkommende, og helhedsorientering samt praksisrelatering skal skabe en tydelige forståelse af, hvordan samfundsfag kan anvendes i et givent erhverv. Tværfagligt samarbejde mellem lærere, der kan skabe koblinger mellem samfundsfag og fag fra elevernes fagretning/uddannelse kan være med til at understøtte praksisrelatering af samfundsfag. Det er dog en væsentlig pointe, at elevernes motivation for et fag som samfundsfag også styrkes ved at inddrage aktuelle samfundsfaglige problemstillinger eller emner som eksempelvis kommunalvalg eller folketingsvalg. Samfundsfagsundervisning kan altså også styrkes gennem inddragelse af – for eleverne – relevante og aktuelle debatter o.lign. og altså ikke alene gennem praksisrelatering til det erhverv, som elevernes uddannelse retter sig mod.  Samarbejde på tværs af fag kan være ressourcekrævende i udviklingsprocessen. Men når et forløb først er udviklet, kan det genbruges fremadrettet og kræver blot små justeringer ift. målgruppe og evt. indholdets samfundsfaglige og erhvervsfaglige relevans og aktualitet.  Udviklingsarbejdet kalder på, at man som lærer kan skabe sammenhænge mellem faglige mål/kernestof for samfundsfag og faglige mål for et eller flere andre (uddannelsesrettede) fag. Det er altså nødvendigt, at man som lærer sætter sig godt ind i de faglige mål for faget og derudover sætter sig ind i de faglige mål for de uddannelsesrettede fag. Gerne og helst i samarbejde med faglærerne, så det bliver et fælles anliggende at udvikle helhedsorienteret og praksisnær undervisning.  En væsentlig pointe er, at samfundsfag i nogle henseender har en værdi og kan være meningsfuldt i sig selv. En stor del af udviklingsarbejdet består altså også i at vurdere, hvilke faglige mål, der på en meningsfuld måde kan kobles til elevernes fagretninger eller uddannelsesvalg, og hvilke faglige mål, der står stærkere knyttet til alment dannende og samfundsmæssige emner og problemstillinger. |
| **Case** | 1. Case om bæredygtighed i byggebranchen, eux, Syddansk Erhvervsskole. Et samarbejde mellem samfundsfag og en tømrerfaglærer.   **Faglige mål fra samfundsfag C:**   * diskutere samfundsmæssige problemer på et samfundsfagligt grundlag og argumentere for egne synspunkter og vurdere andres holdninger og argumenter, * anvende viden og begreber om det politiske og økonomiske system i Danmark og reflektere og løsninger på samfundsmæssige problemer, * indsamle og kritisk vurdere forskellige informationskilder, formulere samfundsfaglige spørgsmål og anvende forskellige materialetyper til at dokumentere enkle, faglige sammenhænge.   **Kernestof fra samfundsfag:** Politik   1. Case om bæredygtighed i Lager og logistik, H1, Rybners. Kobling af fagene samfundsfag, praktisk lager samt enhedslaster.   **Faglige mål fra samfundsfag F:**   * identificere enkle eksempler på, hvilken betydning de sociale, politiske og teknologiske kræfter har for den aktuelle samfundsudvikling. * identificere enkle eksempler på samspillet mellem samfundets udvikling og udviklingen i private og offentlige virksomheder.   **Kernestof fra samfundsfag:** Sociologi: Samspil mellem teknologi, politik og samfund. |
| **Digitalt materiale** | * Video: Interview med Else Sig Kruse (samfundsfagslærer på Rybners) om udvikling af praksisrelateret/helhedsorienteret undervisningsforløb i samarbejde med faglærer fra uddannelsen Lager og logistik. Fokus på samarbejde, indholdsudvælgelse, didaktisk tilrettelæggelse (Bilag B) * En video om samfundsfag i et tværfagligt perspektiv, der kan anvendes på et team- eller afdelingsmøde, hvor tværfaglighed præsenteres og eksemplificeres med samfundsfag på C-niveau i tværfagligt samspil med tømrerfaget på Syddansk Erhvervsskole (ekstra formidlingsmateriale – bilag E) |
| **Undervisningsmateriale** | * PDF med refleksionsspørgsmål og teorioplæg (bilag C) * Tre videoer om  1. Samfundsfags formål (bilag C1) 2. Indhold og kernestof i samfundsfag (Bilag C2) 3. Mål og bedømmelseskriterier i samfundsfag (Bilag C3) |
| **Kreditering** | Lis Amdi (samfundsfaglærer, Syddansk Erhvervsskole)  Else Sig Kruse (samfundsfagslærer, Rybners)  Leon Dalgas Jensen (lektor, ph.d., KP)  Felicia Lind Benthien (adjunkt, KP) |
| **Referencer** | * Andersen, Ole D. (2021). *Helhedsorientering – et vigtigt didaktisk princip*. <https://emu.dk/eud/paedagogik-og-didaktik/praksisbaseret-og-anvendelsesorienteret-undervisning/helhedsorientering> * Andersen, Ole D. & Christensen, Albert A (2016). Om at arbejde med helhedsorienteret og praksisnær undervisning I: Andersen, Ole D. og Christensen, Albert A. (2016). E*rhvervspædagogisk didaktik*. Hans Reitzels Forlag * Didaktika podcast (2019). *Om praksisrelateret undervisning* (33 minutter).  <https://video.munksgaard.dk/om-praksisrelateret-undervisning> * **Emu.dk**. *Om grundfagsbekendtgørelsen* (9 minutter). [https://emu.dk/eud/naturfag/fagbilag-vejledning-og-proever](https://emu.dk/eud/naturfag/fagbilag-vejledning-og-proever ) * EVA (2016). 5 former for motivation. <https://www.eva.dk/sites/eva/files/2017-08/5_former_for_motivation.web%20%281%29_0.pdf> * EVA (2019). Styrk faglig synergi i eux-forløb. <https://emu.dk/eux/styrk-faglig-synergi-i-eux-forloeb?b=t3024-t3361-t3638> * *Grundfagsbekendtgørelsen*: <https://www.retsinformation.dk/eli/lta/2020/692> * Hersom, Henrik. Praksislæring på erhvervsuddannelserne – hvordan? <https://emu.dk/eud/paedagogik-og-didaktik/praksisbaseret-og-anvendelsesorienteret-undervisning/praksislaering-paa> * Højholdt, Andy. Samarbejdstrappen – en model til lærersamarbejde på EUX <https://emu.dk/eud/samarbejdstrappen-en-model-til-laerersamarbejde-paa-eux?b=t3024-t3361-t3638> * Praksislæringsmodellen (6 minutter). <https://www.youtube.com/watch?v=ZWrSuevwNAM> * Ralking, Hans Chr. et. Al. (2009). Organisering og samspil. Helhedsorientering og projektarbejde I: Ralking, Hans Chr. et. Al. (2009). ProfessionLÆRER didaktik. Odense: Erhvervskolernes forlag * Svejgaard, Karin Løvenskjold. Grundlæggende didaktiske udfordringer og muligheder i et teknisk eux-forløb <https://emu.dk/eux/faglig-toning-og-synergi-i-eux/grundlaeggende-didaktiske-udfordringer-og-muligheder-i-et?b=t3024-t3361-t3638> * Aarkrog, Vibe: *Helhedsorientering og tværfaglighed*. <https://emu.dk/eud/helhedsorientering/helhedsorientering-og-tvaerfaglighed> |

|  |  |
| --- | --- |
| Formidlingsmateriale til samfundsfag | |
| **Titel** | **Taksonomier og differentiering i samfundsfag.**  **Grundfag samfundsfag på eud/eux** |
| **Manchet** | Her finder du skriftlige oplæg, eksempler, opgaver, videoer og skabeloner, der kan inspirere og anvendes i arbejdet med taksonomier og differentiering i undervisningen i samfundsfag på eud og eux. |
| **Forventet tidsforbrug** | Pakken indeholder materiale til ca. 6 undervisningstimer. |
| **Formålstekst** | Det overordnede formål er at forbinde undervisningen i samfundsfag med elevernes fagretning/erhvervsuddannelse.  Formålet er samtidig at udvikle en samfundsfagsundervisning, der støtter alle elevers læringsprogression gennem brug af taksonomier og undervisningsdifferentiering. |
| **Væsentligste pointer** | Undervisningsdifferentiering er et pædagogisk princip om at tilpasse undervisningen efter elevernes faglige og personlige forudsætninger og behov, så undervisningen bedst muligt bidrager til elevens erhvervsfaglige, studieforberedende og personlige kompetencer.  Formålet er gennem differentiering og variation at skabe passende læringsudfordringer og gode læreprocesser for alle elever, så de oplever læringsprogression og bliver så dygtige, som de kan.  For at kunne gennemføre en sådan undervisning skal undervisere kunne arbejde med forskellige taksonomiske niveauer af samfundsfaglig forståelse og beherskelse.  Fagbilaget for samfundsfag indeholder fælles mål for elevernes læringsudbytte, men de fælles mål skal kunne nås med forskellige grader af målopfyldelse og ad forskellige veje, hvis alle elevers læringsprogression skal understøttes. Derfor skal undervisere   * omsætte fælles læringsmål til forskellige grader af målopfyldelse * understøtte at elevernes læringsaktivitet kan foregå med forskellige grader af målopfyldelse * arbejde med forskellige niveauer af kompleksitet vedrørende vidensområder og elevopgaver * anvende forskellige former for feedback til eleverne |
| **Digitalt materiale** | * Eksempler på omsætning af fælles læringsmål fra fagbilaget til forskellige niveauer af målopfyldelse - taksonomier (PDF) (Bilag F) * Modeller for undervisningsdifferentiering (PDF) (Bilag F) * Video om samfundsfags betydning i erhvervsuddannelser (Bilag G) |
| **Undervisnings-materiale** | * Oplæg om taksonomier og brugen heraf i samfundsfag * Øvelser knyttet til oplæg om taksonomier * Oplæg om formulering af læringsmål på forskellige niveauer * Øvelser knyttet til at formulere læringsmål * Oplæg om undervisningsdifferentiering * Øvelse hvor deltagerne planlægger undervisning med undervisningsdifferentiering og taksonomiske niveauer |
| **Referencer** | * Anderson, L. & D. Krathwohl (2001). *A taxonomy for learning, teaching, and assessing: a revision of Bloom’s taxonomy of educational objectives*. New York: Addison Wesley Longman, Inc.. * Bek nr 692 af 26/05/2020 <https://www.retsinformation.dk/eli/lta/2020/692> * Biggs, J.B. & Collis, K. F. (1982): Evaluating the Quality of Learning – the SOLO Taxonony (1st ed) New York: Academic Press. * Duch, H. S. (2012). *Hvorfor er det så svært at arbejde med undervisningsdifferentiering*. Danske Professionshøjskoler, <https://www.ucviden.dk/ws/portalfiles/portal/102604265/Hvorfor_er_det_s_sv_rt_Henriette_Duch04032012.pdf> * EVA 2018. Undervisningsdifferentiering i erhvervsuddannelserne. Vidensnotat * Hiim, H. & Hippe, E. (2005): *Didaktik for fag- og professionslærere*. København: Gyldendal. * Jensen, L. D. & Østergren-Olsen, D. (2017*): Læringsmålorienteret didaktik og dannelse*. Frederikshavn: Dafolo. * Klafki ,W. (2003): *Dannelsesteori og didaktik – nye studier*. Aarhus: Klim. * Kvalifikationsrammen for livslang læring, <https://ufm.dk/uddannelse/anerkendelse-og-dokumentation/dokumentation/kvalifikationsrammer/niveauer-i-kvalifikationsrammen/niveau-4> * LBK nr 1868 af 28 sep 2021 Bekendtgørelse af lov om erhvervsuddannelser * Taksonomisk beskrivelsesramme for grundfag. <https://emu.dk/sites/default/files/2019-06/Taksonomisk_beskrivelsesramme_for_grundfag.pdf> |

|  |  |
| --- | --- |
| Formidlingsmateriale til samfundsfag | |
| **Titel**  Max 75 anslag inkl. mellemrum | **Evaluering og bedømmelse i samfundsfag på eud/eux** |
| **Manchet**  Max 210 anslag inkl. mellemrum | Her finder du skriftlige oplæg, videoer, refleksionsspørgsmål og eksempler, der kan inspirere og anvendes i arbejdet med at styrke evaluering og bedømmelse ifm. undervisning i samfundsfag på EUD og EUX. |
| **Forventet tidsforbrug** | Pakken indeholder materiale til ca. 6 undervisningstimer. |
| **Formålstekst**  Mellem 450-600 anslag inkl. mellemrum. | Formålet er at styrke lærernes evaluering og bedømmelse i samfundsfag generelt og i forbindelse med udvikling af helhedsorienteret samfundsfagsundervisning specifikt. Målet er, at læreren gennem struktureret planlægning af relevant evaluering får styrket sin evalueringspraksis, og i højere grad får involveret eleverne i evalueringsaktiviteter. |
| **Væsentligste pointer**  2-3 sider | Det kan være vanskeligt at være konsekvent i sin evaluering og bedømmelse af eleverne og at evaluere og bedømme i overensstemmelse med de faglige mål for faget. Hvornår kan man vurdere, at en elev kan ”*diskutere*”? Hvad kigger vi efter, når vi skal vurdere, om en elev ”*anvender viden*”? Hvad er forskellen på at ”*bearbejde enkle sociologiske problemstillinger*” (F-niveau) og ”*diskutere samfundsmæssige problemer*” (C-niveau)?  For at styrke en så ensartet bedømmelse som muligt er det nødvendigt, at man som lærer gør sig overvejelser over og ekspliciterer, hvad det er for tegn, man kigger efter, når man skal vurdere, om eleverne når de faglige mål, der er for undervisningen. Og dermed er det også nødvendigt, at man som lærer bliver fortrolig med de faglige mål samt de krav, der er til eksamensformer/standpunktskarakterer i bekendtgørelsen.  Derudover peger både erfaringer (fra lærere på kurset) og forskning på, at jo mere eleverne bliver involveret i evalueringsaktiviteterne (eksempelvis i forbindelse med feed up, feedback og feed forward), jo større er læringsudbyttet for den enkelte elev.  Flere lærere havde gode erfaringer med at udarbejde læringslogs for eleverne, hvor de – gennem en nøje stilladsering – bliver bedt om at forholde sig til egen læring blandt andet ved eksempelvis at tage udgangspunkt i VØL-modellen – hvad **V**ed jeg, hvad **Ø**nsker jeg at lære og hvad har jeg **L**ært. På denne måde bliver eleverne en aktiv del af feedbacken, og motivationen for at deltage i læringsaktiviteterne synes at forøges.  Særligt i de forløb, der ikke afsluttes med en eksamen, kan der være bekymring for, om man kan lave en retvisende vurdering (standpunkt) af elever, der af en eller anden årsag kan have svært ved at deltage verbalt – give sin mening eller viden til kende ind i fællesskabet. Her er det en væsentlig pointe, at pædagogisk stilladserede læringslogs kan understøtte lærerens vurdering af og dialog med eleven. |
| **Case** | Case om bæredygtighed i byggebranchen, eux, Syddansk Erhvervsskole. Et samarbejde mellem samfundsfag og en tømrerfaglærer.  **Faglige mål fra samfundsfag C:**   * diskutere samfundsmæssige problemer på et samfundsfagligt grundlag og argumentere for egne synspunkter og vurdere andres holdninger og argumenter, * anvende viden og begreber om det politiske og økonomiske system i Danmark og reflektere og løsninger på samfundsmæssige problemer, * indsamle og kritisk vurdere forskellige informationskilder, formulere samfundsfaglige spørgsmål og anvende forskellige materialetyper til at dokumentere enkle, faglige sammenhænge.   **Kernestof fra samfundsfag:** Politik |
| **Digitalt materiale** | * PDF der beskriver forløbet: Præsentation af konkrete læringsaktiviteter med mål og tegn på læring ud fra bekendtgørelsen med udgangspunkt i eksempel omhandlende bæredygtighed på tværs af samfundsfag og byggebranchen. (ekstra formidlingsmateriale) (Bilag H) |
| **Undervisningsmateriale** | * PDF med refleksionsspørgsmål, teoretisk oplæg og eksemplificering gennem case fra samfundsfag C, eux, Syddansk (Bilag D) |
| **Kreditering** | Lis Amdi (samfundsfaglærer, Syddansk Erhvervsskole)  Leon Dalgas Jensen (lektor, ph.d., KP)  Felicia Lind Benthien (adjunkt, KP) |
| **Referencer** | * Andersen, Michael (2018). Intern evaluering af undervisning. Hans Reitzels Forlag * Andersen, Ole D. & Christensen, Albert A (2016). Om at arbejde med evaluering og feedback I: Andersen, Ole D. og Christensen, Albert A. (2016). E*rhvervspædagogisk didaktik*. Hans Reitzels Forlag * Fagbilag, vejledning og prøver: <https://emu.dk/eud/samfundsfag/fagbilag-vejledning-og-proever?b=t437-t748> * Grundfagsbekendtgørelsen: <https://www.retsinformation.dk/eli/lta/2020/692> * Bekendtgørelse om prøver og eksamen. <https://www.retsinformation.dk/eli/lta/2014/41> * Kirkegaard, P. O. (2013). Hvordan kan elevfeedback fremmes med læringsstrategier? I: Madsen, C. et. Al. (2013). Feedback og vurdering for læring. Dafolo |